रक्षा मंत्री निर्मला सीतारमण ने डोकलाम-नाथुला क्षेत्र का किया हवाई सर्वेक्षण  
रक्षा मंत्री अरुणाचल प्रदेश और सिक्किम की एक दिन की यात्रा पर हैं
एक दिन पहले विदेश मंत्रालय ने कहा था डोकलाम में कुछ नया नहीं हुआ
सीतारमण का सिक्किम के राज्यपाल और मुख्यमंत्री से भी मिलने का कार्यक्रम
यह बयान इन खबरों के बीच आया कि चीन डोकलाम गतिरोध स्थल के समीप बड़ी संख्या में सैनिकों का जमावड़ा बनाए हुए है. साथ ही उसने इस गतिरोध स्थल से करीब 12 किलोमीटर पहले वर्तमान सड़क को चौड़ा बनाने का भी काम शुरू कर दिया है. विदेश मंत्रालय ने कहा था, 'हमने डोकलाम पर हाल की खबरें देखी है. इस क्षेत्र में यथास्थिति बनी हुई है. इसके विपरीत कोई भी बात सही नहीं है. अधिकारियों ने बताया कि सीतारमण का सिक्किम के राज्यपाल श्रीनिवास पाटिल एवं मुख्यमंत्री पवन चामलिंग से मिलने का कार्यक्रम है. वे चीन से सटे सीमावर्ती क्षेत्रों में रक्षा से जुड़े मुद्दों पर चर्चा कर सकते हैं.